# data[].attributes.headline
ดอกเหมยฮวา (ดอกเหมยฮัว)

# data[].attributes.subject
ดอกเหมยฮวา (ดอกเหมยฮัว)

# data[].attributes.body
ดอกเหมยฮวามีชื่อลาตินว่า Prunus mume หรือชื่อภาษาอังกฤษว่า Mumeplant Apricot ปัจจุบันมีอยู่กว่า 300 ชนิด เป็นดอกไม้ที่มีต้นกำเนิดอยู่ในประเทศจีน เป็นดอกไม้ที่ชอบขึ้นบนที่สูง ชอบอากาศหนาว โดยเฉพาะบริเวณมณฑลยูนนาน ดังนั้น เมื่อหิมะโปรยปราย อากาศหนาวเหน็บ ดอกไม้ชนิดอื่นร่วงโรยไปเพราะความหนาวเย็น จะมีเพียงดอกเหมยฮวาเท่านั้นที่ออกดอกสดใส ตัดกับสีขาวบริสุทธิ์ของหิมะ

ด้วยเหตุนี้ชาวจีนจึงให้ดอกเหมยฮวาเป็นดอกไม้แทนชาวจีน เพราะว่าดอกเหมยฮวาไม่กลัวและอดทนต่อความหนาวเหน็บ เช่นเดียวกับชาวจีน ที่มีความอดทน ขยันขันแข็ง และมีใจสู้

# data[].attributes.body
โบตั๋น หรือจีนกลางเรียกว่า “มู่ตั๋น” มีชื่อลาตินว่า Paeonia suffruiticosa หรือชื่ออังกฤษว่า Tree Peony

เป็นดอกไม้ที่มีประวัติศาสตร์ความเป็นมายาวนานควบคู่กับประวัติศาสตร์จีน มีสีต่างๆมากถึง 8 สี ได้แก่ สีขาว เหลือง ชมพู แดง ม่วง ดำ เขียว และน้ำเงิน อีกทั้งชาวจีนยังยกย่องให้เป็นดอกไม้ประจำชาติ

ดอกโบตั๋นเป็นดอกไม้ที่ได้รับความนิยมในราชสำนักจีนมาตั้งแต่ครั้งอดีต โดยเฉพาะราชวงศ์ถัง ราชวงศ์ซ่ง ราชวงศ์หมิง และราชวงศ์ชิง นอกจากนี้ความงามของดอกโบตั๋นยังเป็นแรงบันดาลใจให้เกิดงานศิลปะมากมาย ไม่ว่าจะเป็นจิตรกรรม กวีนิพนธ์ ดังนั้น ดอกโบตั๋นจึงได้รับการยกย่องว่าเป็นราชาแห่งดอกไม้

# data[].attributes.body
ดอกบัวมีชื่อจีนว่า “เหอฮวา” หรือ “เหลียนฮวา” มีชื่อลาตินว่า Nelumbo nucifera หรือชื่อภาษาอังกฤษว่า Chinese Lotus ซึ่งจะต่างกับดอกบัวแบบ Hindu Lotus จัดเป็นหนึ่งในดอกไม้มงคลของจีน เนื่องจากคำว่าเหลียนฮวานั้นไปพ้องกับคำที่หมายถึงโชคดี สิริมงคล ของจีนอีกทั้งยังมีเมล็ดมาก ดังนั้น ชาวจีนจึงใช้เมล็ดบัวเป็นสัญลักษณ์ในการอวยพรให้ลูกหลานมากมายอีกด้วย

นอกจากนี้ชาวจีนถือว่าดอกบัวเกิดจากโคลนตม แต่สุดท้ายก็กลับเป็นดอกไม้ที่บริสุทธิ์บอบบาง กลิ่นหอมและสูงส่ง ถึงกับเป็นดอกไม้เกี่ยวกับพุทธศาสนา ดังนั้น ชาวจีนจึงมักยกย่องให้ดอกบัวเป็นดอกไม้แห่งความบริสุทธิ์และสูงศักดิ์ไปในเวลาเดียวกัน

# data[].attributes.body
ดอกจวี๋ฮวา มีชื่อเรียกอีกชื่อหนึ่งว่า “เก็กฮวย” มีชื่อลาตินว่า Dendranthema molifolium หรือชื่อภาษาอังกฤษว่า Florists Chrysanthemum เป็นดอกไม้ที่มีสีสันสดใสและกลีบดอกหนาเป็นพุ่มสวยงาม ตรงเกสรมีกลิ่นหอม ในสมัยโบราณชาวจีนในราชสำนักนิยมปลูกดอกจวี๋ฮวากันมาก จนถึงกับมีเทศกาลชมดอกจวี๋ฮวา

ดอกจวี๋ฮวานอกจากปลูกขึ้นเพื่อชมความงามแล้ว ยังสามารถเป็นยารักษาโรคได้ด้วย อีกทั้งใน ประเทศจีน รวมไปถึงญี่ปุ่นและเกาหลี ต่างนิยมนำดอกจวี๋ฮวามาทำเป็นชาไว้ดื่มเพื่อดับกระหายยามอากาศร้อน

# data[].attributes.body
ไม้ในสกุลหอมหมื่นลี้ (Osmanthus) ซึ่งมีชื่อเรียกอีกอย่างว่า สารภีฝรั่ง นั้น มีอยู่ราว 30 ชนิด อยู่ในวงศ์ Oleaceae ส่วนใหญ่มีถิ่นกำเนิดในเขตอากาศอบอุ่นของเอเชีย ตั้งแต่แถบคอเคซัสถึงญี่ปุ่น ลำต้นสูงราว 2-12 เมตร ขอบใบเรียบหรือจักคล้ายฟันเลื่อย มักออกดอกในฤดูใบไม้ผลิ ฤดูร้อน และฤดูใบไม้ร่วง บางชนิดมีกลิ่นหอมหวานชวนให้น้ำลายสอ ชนิดที่รู้จักกันแพร่หลาย มีอาทิ Sweet Osmanthus (ชื่อพฤกษศาสตร์ Osmanthus fragrans), Delavay’s Osmanthus (Osmanthus delavayi) และ Chinese Osmanthus (Osmanthus heterophyllus)

ดอกหอมหมื่นลี้ เป็นไม้ยืนต้นมีขนาดใหญ่ โดยคำว่า กุ้ย พ้องเสียงกับคำที่มีความหมายว่า ดี,สูงส่ง,วิเศษ นิยมมอบให้เพื่อแทนความหมาย ให้ประสบความสำเร็จในหน้าที่การงาน

# data[].attributes.body
เบญจมาศ (Chrysanthemum) เป็นไม้ตัดดอกอีกชนิดหนึ่งที่นิยมปลูกเลี้ยงและใช้กัน มีการซื้อขายมากที่สุดเป็นอันดับ 2 ของโลก รองจากกุหลาบเนื่องจากเป็นไม้ดอกที่มีรูปทรงสวยงาม สีสันสดใส ปลูกเลี้ยงง่าย และมีหลายพันธุ์ให้เลือก มีถิ่นกำเนิดในประเทศญี่ปุ่นและจีน

ดอกฉุยฮัว เกิดจากนักกวีชาวจีน "เผาหยวนหมิง" ได้เขียนกวีบทหนึ่ง เปรียบเทียบดอกเบญจมาศว่าเป็นนักปราชญ์ ผู้มีจริยวัตรงดงาม ซึ่งได้รับการยกย่องว่าเป็นบทกวีที่ไพเราะและงดงามมาก